b'\n_START_ARTICLE_\nMutainen\n_START_PARAGRAPH_\nMutainen (ruots. Mutaisi) on kyl\xc3\xa4 Salon kaupungin Perni\xc3\xb6ss\xc3\xa4. Kyl\xc3\xa4 sijaitsee Halikonlahden rannalla ja kuuluu l\xc3\xa4hikylineen Teijon alueeseen. Mutaisilla asuu vakituisesti noin 60 ihmist\xc3\xa4._NEWLINE_Mutaisista on tehty useita kivikautisia l\xc3\xb6yt\xc3\xb6j\xc3\xa4. Mutaistenlahdella on ollut purjelaivojen ankkuripaikka ja telakka. Kyl\xc3\xa4ss\xc3\xa4 olevan Mutaisten kartanon rakennukset ovat 1800-luvulta. Alkujaan Mutainen on kuulunut naapuripit\xc3\xa4j\xc3\xa4\xc3\xa4n Uskelaan, josta se on siirretty osaksi Perni\xc3\xb6t\xc3\xa4 vuonna 1873._NEWLINE_Teijon alueen kyl\xc3\xa4t, Mutainen mukaan luettuna, valittiin vuoden kyl\xc3\xa4ksi vuonna 2011.'